CELEX: 62016CB0032
Language: lt
Date: 2016-10-05 00:00:00
Title: Byla C-32/16: 2016 m. spalio 5 d. Teisingumo Teismo (aštuntoji kolegija) nutartis byloje (Amtsgericht Dresden (Vokietija) prašymas priimti prejudicinį sprendimą) Ute Wunderlich/Bulgarian Air Charter Limited (Prašymas priimti prejudicinį sprendimą — Teisingumo Teismo procedūros reglamento 99 straipsnis — Pagrįstų abejonių nebuvimas — Oro transportas — Reglamentas (EB) Nr. 261/2004 — 2 straipsnio l punktas — „Atšaukimo“ sąvoka — Skrydis, per kurį įvyko neplanuotas tarpinis nusileidimas)

19.12.2016   
            
            
               LT
            
            
               Europos Sąjungos oficialusis leidinys
            
            
               C 475/9
            
         2016 m. spalio 5 d. Teisingumo Teismo (aštuntoji kolegija) nutartis byloje (Amtsgericht Dresden (Vokietija) prašymas priimti prejudicinį sprendimą) Ute Wunderlich/Bulgarian Air Charter Limited
   
   (Byla C-32/16) (1)
   
   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - Pagrįstų abejonių nebuvimas - Oro transportas - Reglamentas (EB) Nr. 261/2004 - 2 straipsnio l punktas - „Atšaukimo“ sąvoka - Skrydis, per kurį įvyko neplanuotas tarpinis nusileidimas))
   (2016/C 475/12)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Amtsgericht Dresden
   
   
      Šalys
   
   
      Ieškovė: Ute Wunderlich
   
      Atsakovė: Bulgarian Air Charter Limited
   
   
      Rezoliucinė dalis
   
   2004 m. vasario 11 d. Europos Parlamento ir Tarybos reglamento (EB) Nr. 261/2004, nustatančio bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinančio Reglamentą (EEB) Nr. 295/91, 2 straipsnio l punktas aiškintinas taip, kad toks skrydis, kai išvykimo ir atvykimo vietos atitiko numatytąsias tvarkaraštyje, bet jį vykdant įvyko neplanuotas tarpinis nusileidimas, negali būti laikomas atšauktu.
   
      (1)  OL C 165, 2016 5 10.